
Un mic roman din Basarabia, Ovidiu Galagan ii cere Marelui Roman din 
Romania, Radu Banciu sa-si prezinte public, scuze! 
 
Cu un gust amar, am vizionat si eu emisiunea ziaristului Radu Banciu, de pe postul 
B1. 
Sunt venit in patria mama dupa 1993, cu sotia si doi copii minori. Fiul avea doi ani si 
fiica un an. Am venit in Romania dupa Razboiul din Transnistria. Dupa ce la 
guvernarea R. Moldova au rev...enit agrarienii (comunisti). Da, domnule Radu 
Banciu!!! Aveti dreptate! Am ajuns la Bucuresti ca niste borfasi, ca niste carnati...! 
Mai rau decat tiganii romani, care cersesc prin toata Europa! Si s-a intamplat dupa 
ce-am participat la Razboiul din Transnistria, fiind medic si luptand, in componenta 
Brigazii de politie cu destinatie speciala a Ministerului de Interne al Republicii 
Moldova. Brigada aceasta mai era numita si Batalionul Mortii, pentru ca tot timpul era 
trimisa pe prima pozitie, in cele mai grele si mai critice puncte ale teatrului de 
operatiuni militare, acolo unde si-au dat viata pentru apararea patriei, cei mai multi 
eroi martiri si unde am trait momente groaznice, pe care nu vi le doresc nici macar in 
cele mai negre cosmaruri. In Razboiul din Transnistria si-au pierdut viata multi tineri 
care aveau si ei parinti, frati, copii, sotii, ca sa nu mai spun si cati civili, batrani, copii 
si femei au executat cazacii rusi. A fost un masacru! Nu se poate face o comparatie 
intre fortele militare moldovenesti si cele rusesti! Tinerii si-au jertfit viata pentru 
pamantul si tara lor si pentru Romania! Da, domnule Banciu! Pentru Romania! Pentru 
ca, multi analisti militari internationali spuneau pe atunci ca daca moldovenii- carnatii, 
cum ne numiti domnia voastra- nu se opuneau fortelor militare rusesti, era posibil ca 
armata rusa, sa fi ajuns pina la unguri. Si probabil va vizitau si orasul natal Tg. 
Mures. 
Am ajuns la Bucuresti dupa ce am fondat si condus Liga Studentilor din Universitatea 
de Medicina din Chisinau si dupa ce am organizat un detasament studentesc de 25 
de patrioti cu care ne-am deplasat in Kazahstan la munci, in constructii. Cu banii 
castigati pe intreaga vara a anului 1989, s-au pus bazele monumentului marelui 
patriot moldovean - roman Nicolae Testimiteanu, fost rector al Universitatii de 
Medicina din Chisinau si fost ministru al sanatatii intre anii 1970-1980, care pe timpul 
sovieticilor a fost unicul care a avut curaj prin ordin de ministru sa decreteze limba 
romana drept unica limba de predare la medicina, drept pentru care a fost acuzat de 
nationalism si in scurt timp, din motive necunoscute, a decedat. Subliniez ca limba 
rusa era atunci limba de stat in R. Moldova. In Kazahstan, drapelul Romaniei a fost 
arborat in fata caminului unde eram cazati, iar eu, cu tot detasamentul, am fost 
acuzati de nationalism si sovinism. In timpul acela, noi, studentii, am fost cei care am 
organizat mitinguri, demostratii, greve si chiar greva foamei, pentru cauze romanesti, 
pentru limba noastra si alfabetul nostru, pentru dezrobirea poporului de ocupatia 
sovietica, pentru independenta. Am reusit! Si sa stiti domnule Banciu ca Romania a 
fost primul stat din lume, care a recunoscut independenta R. Moldova. Al doilea stat 
care a recunoscut independenta R. Moldova a fost Rusia. Va spune ceva lucrul 
acesta? Dupa decretarea independentei R.Moldova, fortele de ocupatie au incercat 
in continuare sa ne intimideze si la aniversarea zilei Marii Revolutii din octombrie au 
organizat o parada militara la Chisinau, unde si-au scos tot arsenalul militar-tehnic, 
tancuri, tanchete etc. Tot noi, tinerii studenti de pe atunci am fost cei care le-am oprit 
parada, culcandu-ne in fata tancurilor rusesti. Si le-am oprit!!! Dumneavoastra, 
domnule Radu Banciu, v-ati culca in fata unui tanc? Ati avea curaj sa puneti mana pe 
o arma si sa luptati cot la cot cu alti tineri, sa vedeti cum cad camarazii secerati de 
mitraliere, obuze, lunetisti? Ori puteti numai sa vorbiti tampenii pe postul B1? 
Si daca doriti mai multe sa va spun domnule Banciu, o sa va spun. 
Rusii ne numeau romani blestemati, romani nenorociti, burghezi... Ne spuneau ca ei 
ne-au eliberat de sub nemti si ca le suntem obligati, ca trebuie sa facem ce zic ei si 
ce vor ei. Cati moldoveni au fost executati fara procese, cate familii arestate si 
deportate in vagoane de vite, prin Siberia, Ural, Orientul indepartat, care nu s-au mai 
intors pe plaiurile natale! 
Cand am ajuns in Romania, nu odata mi s-a spus: bolsevicule!!! rusule!!!! KGB-
istule!!! Pana si copii mei, fiind minori atunci, au fost numiti in felul acesta... Cum 
credeti ca este, domnule Banciu, cand iti vine fiica acasa si-ti povesteste de un 
profesor care i-a vorbit in maniera in care vorbiti dumneavoastra despre noi? 
Pe timpul URSS-ului, noi, tinerii studenti moldoveni ai anilor '88-'90 ne-am ghidat 
dupa cenaclul lui Adrian Paunescu si am organizat diverse cenacluri, unde se recitau 
poezii si se cantau cantece patriotice romanesti. La Universitatea de medicina am 
organizat si coordonat cenaclul „Victor Crasescu”. Dumneavoastra, domnule Banciu, 
nici nu va inchipuiti ce insemna lucrul acesta pe timpul sovieticilor! Toti membrii 
cenaclului au fost persecutati si pe linie universitara si arestati, batjocoriti, batuti. 
Decembrie 1989 i-a prins pe parintii, fratele si cumnata mea la Brasov. Au fost invitati 
de Craciun la familia unchiului nostru, Emil Ciugureanu. In timpul Revolutiei, parintii, 
fratele si cumnata mea, fiind medici, au ajutat la salvarea vietilor celor raniti, 
deoarece au auzit la radio apelul disperat al medicilor de la Spitalul judetean, care nu 
mai faceau fata celor adusi acolo. Toti 4, prin ploaia de gloante s-au deplasat la 
Spitalul judetean si timp de 3 zile si 3 nopti si-au adus aportul, cunostintele si si-au 
indeplinit datoria lor de medici, ajutand ranitii brasoveni, acordandu-le ajutor medical 
si suport sufletesc. 
Si ei sunt niste carnati? 
Si ei sunt niste incompetenti? 
Si ei sunt niste laturi? 
Si ca sa fie si cireasa pusa pe tort, domnule Banciu, va mai spun ceva. 
In anul 1918, strabunicul meu, primul ministru al Moldovei, Daniel Ciugureanu, si el 
medic, a fost arhitectul Unirii Basarabiei cu patria mama. Dupa Unirea Basarabiei cu 
patria mama, au urmat Bucovina si apoi Transilvania. Strabunicul meu, Daniel 
Ciugureanu, dupa Marea Unire a fost ministru in 4 guverne ale Romaniei Mari. A fost 
vicepresedinte al Camerei Deputatilor a Romaniei, vicepresedinte al Senatului 
Romaniei si chiar presedinte al Senatului. Stalin personal a ordonat uciderea lui 
Daniel Ciugureanu pentru politica antirusa dusa de el! Pentru toate declaratiile facute 
impotriva comunistilor, pentru cartile scrise impotriva bolsevicilor si pentru politica 
externa a Romaniei dusa de strabunic referitoare la sovietci, a fost apreciat de o 
multime de cancelarii din Europa, SUA, Canada. Numele lui Daniel Ciugureanu il veti 
gasi in mai multe tratate de istorie internationala. Insusi marele Nicolae Iorga a scris 
o multime de lucruri deosebit de frumoase despre strabunicul meu. De asemenea 
familia Bratianu. Si ca sa nu uit, si Iuliu Maniu, cu care a fost si prieten foarte 
apropiat. Strabunicul meu, Daniel Ciugureanu, a fost decorat cu cele mai mari ordine 
si decoratii ale Romaniei, ale Casei Regale romane si cu alte decoratii internationale 
ale diverselor state. Si-a adus enorm contributia si aportul la prosperarea Romaniei 
Mari! Efectiv, Daniel Ciugureanu s-a jertfit pentru intregul neam romanesc! Nici nu va 
imaginati, domnule Banciu prin ce-a trecut familia dupa ce au venit „eliberatorii 
sovietici”! Toti fratii, verii, nepotii, cumnati, cumnate, toti care erau rude cu Daniel 
Ciugureanu au fost trimisi prin diverse inchisori din Siberia, Calama, Orientul 
indepartat. Ne-au facut familia praf, ne-au ciuruit! A fost un genocid impotriva familiei 
noastre! Iar Daniel Ciugureanu a fost arestat in1950 de securitate si impreuna cu cei 
mai mari barbati ai neamului a fost dus la inchisoarea de la Sighet. Unicul din tot 
lotul, strabunicul meu a fost ucis in drum spre Sighet! A fost inmormantat la cimitirul 
fara morminte, la Sighet, unde osemintele lui s-au pierdut printre ale altor martiri ai 
neamului, alaturi de familiile Bratianu, Maniu si alte mari familii de mari barbati ai tarii. 
Si ei sunt niste carnati? 
Si ei sunt niste incompetenti? 
Si ei sunt niste laturi? 
Va rog din suflet, domnule Banciu, ganditi-va bine la declaratiile domniei voastre!!! 
Ati jignit tot neamul romanesc! 
Ati scuipat pe sute de mii de martiri! 
Ati insultat tinerii basarabeni! 
Mi-ati insultat toata familia! 
Camarazii de arme plecati intru Domnul! 
Strabunicii, bunicii si parintii! 
Mi-ati insultat copiii! 
Tot ce am eu mai scump! 
Ati ponegrit cu mult mai rau decat orice bolsevic! 
In numele a tot ceea ce au indurat romanii de peste Prut, pastrand cu sacrificii si 
jertfe limba si traditiile romanesti, va cer, domnule Banciu, sa va prezentati scuze, 
public! 
 
Medic primar, Doctor in stiinte medicale, 
Ovidiu Galagan 
 
